CELEX: 52006PC0288
Language: fi
Date: 2006-06-15
Title: Ehdotus neuvoston päätös jäsenvaltioiden valtuuttamisesta ratifioimaan, Euroopan yhteisön edun vuoksi, merityötä koskeva Kansainvälisen työjärjestön vuoden 2006 konsolidoitu yleissopimus

Tärkeä oikeudellinen huomautus

|

52006PC0288

Ehdotus neuvoston päätös jäsenvaltioiden valtuuttamisesta ratifioimaan, Euroopan yhteisön edun vuoksi, merityötä koskeva Kansainvälisen työjärjestön vuoden 2006 konsolidoitu yleissopimus  /* KOM/2006/0288 lopull. - CNS 2006/0103 */  

	[pic] | EUROOPAN YHTEISÖJEN KOMISSIO |Bryssel 15.6.2006KOM(2006) 288 lopullinen2006/0103 (CNS)EhdotusNEUVOSTON PÄÄTÖSjäsenvaltioiden valtuuttamisesta ratifioimaan, Euroopan yhteisön edun vuoksi, merityötä koskeva Kansainvälisen työjärjestön vuoden 2006 konsolidoitu yleissopimus(komission esittämä)PERUSTELUTEHDOTUKSEN TAUSTA |110 | Ehdotuksen perustelut ja tavoitteet Kansainvälisen työjärjestön, jäljempänä ’ILO’, merityötä koskeva konsolidoitu yleissopimus, jäljempänä ’vuoden 2006 yleissopimus’, hyväksyttiin 23. helmikuuta 2006 ILO:n Kansainvälisen työkonferenssin merenkulkualaa käsittelevässä kokouksessa, jonka koolle kutsumisesta Geneveen Kansainvälisen työtoimiston hallintoneuvosto päätti 94. istunnossaan. ILO aloitti nykyisiin yleissopimuksiin ja suosituksiin sisältyvien merenkulkualan normien konsolidoinnin ja ajantasaistamisen tammikuussa 2001. Sen tavoitteena oli saada aikaan järjestön konferenssin hyväksymä yksi oikeudellinen asiakirja eli konsolidoitu yleissopimus merityöstä. Yleissopimuksen tarkoituksena on vahvistaa koko alan kattavat yksinkertaiset, selkeät ja johdonmukaiset kansainväliset vähimmäisnormit, jotka ovat hyväksyttävissä ja sovellettavissa siten, että tuloksena on yleinen merenkulkualan normisto. Merenkulkijoiden ammattia kohtaan tunnetun tyytymättömyyden vuoksi ja ottaen huomioon inhimillisten tekijöiden osuus merionnettomuuksissa sovellettavat sosiaalinormit oli tarpeen määritellä uudelleen. Merenkulkuala työllistää maailmanlaajuisesti yli 1,2 miljoonaa merenkävijää, ja sen merkitys koko maailman taloudelle on elintärkeä, sillä sen osuus kaupankäynnistä on 90 prosenttia. Vuoden 2006 yleissopimuksen päätarkoitus on turvata ja säilyttää merenkulkualan tasapuoliset toimintaedellytykset edistämällä merenkulkijoiden asianmukaisia elin- ja työoloja sekä lisäämällä maailmanlaajuisten kilpailuedellytysten oikeudenmukaisuutta ja näiden tavoitteiden kautta korjata monien merityötä koskevien yleissopimusten vähäistä ratifiointiastetta. ILO:n määräysten ja yhteisön säännöstön yhdenmukaisuutta ja yhteensopivuutta on seurattu yhteensovitetusti EU:ssa. Tämä on ollut erityisen tärkeää eräillä yleissopimuksen aloilla, jotka kuuluvat yhteisön yksinomaiseen toimivaltaan. Tällainen ala on varsinkin sosiaaliturvajärjestelmien yhteensovittaminen, joka perustuu EY:n perustamissopimuksen 42 artiklan nojalla 14 päivänä kesäkuuta 1971 annettuun asetukseen (ETY) N:o 1408/71 sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä. Kyseinen asetus korvattiin asetuksella (EY) N:o 883/2004, ja asetuksella (EY) N:o 859/2003 sen soveltamisalaan sisällytettiin myös kolmansien maiden kansalaiset. Asetuksen (ETY) N:o 1408/71 13 artiklan 2 kohdan c alakohdassa ja 14 artiklan b alakohdassa annetaan erityisiä säännöksiä merenkulkijoista. Kolmansien maiden kansalaisiin sovellettavia sääntöjä annetaan 1 päivänä kesäkuuta 2003 annetussa asetuksessa (EY) N:o 859/2003, jolla heille turvataan samat sosiaaliturvaoikeudet kuin unionin kansalaisilla on näiden liikkuessa EU:ssa. ILO:n asiakirjan mukaan lippuvaltio ja asuinvaltio vastaavat sosiaaliturvan eri alueista, mutta EY:n lainsäädännön mukaan olisi sovellettava pääsääntöisesti lippuvaltion sosiaaliturvalainsäädäntöä asetusten (ETY) N:o 1408/71 ja (EY) N:o 883/2004 mukaisesti. Vuoden 2006 yleissopimuksen ja sosiaaliturvajärjestelmien yhteensovittamista koskevan yhteisön säännöstön välisten mahdollisten oikeudellisten ristiriitojen sääntelemiseksi tekstiin lisättiin suojalauseke Genevessä 13.–24. syyskuuta 2004 pidetyssä valmistelevassa teknisessä merenkulkualan konferenssissa. Tämän lausekkeen tarkoituksena on varmistaa sosiaaliturvajärjestelmien yhteensovittamisesta koskevan EY:n lainsäädännön ensisijaisuus siinä tapauksessa, että yleissopimuksen ja EU:n säännöt eroavat toisistaan. Asiassa AETR omaksutun yhteisön tuomioistuimen ulkoista toimivaltaa koskevan oikeuskäytännön mukaan jäsenvaltiot eivät enää voi omasta aloitteestaan ratifioida vuoden 2006 yleissopimusta, koska siihen sisältyvät sosiaaliturvajärjestelmien yhteensovittamista koskevat määräykset vaikuttavat yhteisöllä kyseisellä alalla olevaan yksinomaiseen toimivaltaan. Tämän vuoksi ja jotta voitaisiin turvata perustamissopimuksessa määrätyn yhteisön ja jäsenvaltioiden välisen toimivallan jaon toteutuminen, komissio ehdottaa, että neuvosto valtuuttaisi jäsenvaltiot ratifioimaan vuoden 2006 yleissopimuksen yhteisön edun vuoksi. |120 | Yleinen tausta Vuoden 2006 yleissopimus noudattaa ILO:n keskeistä tehtävänasettelua, johon kuuluu meriliikenteen kansainvälisten työnormien vahvistaminen merenkulkijoiden asianmukaisten työolojen edistämiseksi. Vuoden 2006 yleissopimuksessa otetaan huomioon se, että merenkulkualan yleismaailmallisen luonteen vuoksi merenkulkijat tarvitsevat erityistä suojelua. Vuoden 2006 yleissopimuksessa vahvistetaan merenkulkualan työnormit, jotka on jaettu viiteen osastoon: aluksella työskentelyn vähimmäisedellytykset, työolot, asuminen, ruokahuolto, sosiaaliturva ja hyvinvointi sekä yleissopimuksen määräysten soveltaminen ja noudattaminen. Tekstissä esitetään merenkulkijoiden oikeudet, joita sovelletaan riippumatta sen aluksen lippuvaltiosta, jolla he työskentelevät, sekä vahvistetaan varustamojen, lippuvaltioiden, satamavaltioiden ja työvoimaa tarjoavien valtioiden velvollisuudet. Vuoden 2006 yleissopimuksen täytäntöönpano edellyttää lippuvaltioiden toteuttamaa tiukkaa valvontajärjestelmää, joka perustuu todistuksiin ja määräaikaistarkastuksiin. Valtiot antavat niiden lipun alla purjehtiville aluksille todistuksen sen jälkeen, kun toimivaltaiset viranomaiset ovat tarkastaneet, että työolot aluksella ovat kansallisten lakien ja vuoden 2006 yleissopimuksen täytäntöönpanemiseksi annettujen asetusten mukaiset. Vuoden 2006 yleissopimukseen sisältyy lauseke, jonka tarkoituksena on varmistaa, että niiden valtioiden alukset, jotka eivät ole ratifioineet yleissopimusta, eivät saa suotuisampaa kohtelua kuin yleissopimuksen ratifioineen valtion lipun alla purjehtivat alukset. EY:n perustamissopimuksen 42, 71, 137 ja 138 artiklan nojalla on annettu runsaasti yhteisön säännöstöä useissa vuoden 2006 yleissopimuksen soveltamisalaan kuuluvissa kysymyksissä. Suurin osa tekstiin sisältyvistä määräyksistä liittyy jaetun toimivallan aloihin, joihin vuoden 2006 yleissopimus vaikuttaa. Yhteisön toimivaltaa on harjoitettu esimerkiksi työolojen, yhdenvertaisuuden ja syrjimättömyyden, terveyden- ja sairaanhoidon, tapaturmien ehkäisyn, hyvinvoinnin, satamavaltioiden suorittaman valvonnan ja yhteisön satamissa käyvillä aluksilla työskentelevien merenkulkijoiden työaikoja koskevien määräysten soveltamisen valvonnan aloilla. On syytä huomata, että joillakin yleissopimuksen aloilla ei ole annettu erityistä yhteisön lainsäädäntöä. Tällaisia ovat esimerkiksi asuintiloja koskevat vaatimukset, työhönotto ja työnvälitystä harjoittavia toimistoja koskevat kysymykset. Satamavaltioiden suorittamaa alusten valvontaa koskevan direktiivin 1995/21/EY liitteessä II, johon sisältyy luettelo todistuskirjoista ja muista asiakirjoista, viitataan merenkulkijoiden lääkärintarkastuksista tehtyyn ILO:n yleissopimukseen 73, ja sen liitteessä VI, jossa vahvistetaan perusteet alusten pysäyttämiselle, viitataan elintarvikkeita, juomavettä, aluksen hygieniaoloja ja lämmitystä koskeviin ILO:n yleissopimuksiin. Lisäksi direktiivissä 1995/21/EY annetuissa määritelmissä viitataan kauppa-aluksia koskevaan ILO:n yleissopimukseen 147. Aikaisempien ILO:n yleissopimusten korvaaminen vuoden 2006 yleissopimuksella vaikuttaa suoraan direktiiviin 1995/21/EY. |139 | Voimassa olevat aiemmat säännökset Ehdotuksessa käsiteltävällä alalla ei ole voimassa olevia säännöksiä. |141 | Johdonmukaisuus suhteessa unionin muuhun politiikkaan ja muihin tavoitteisiin Ei sovelleta. |KUULEMISET JA VAIKUTUSTEN ARVIOINTI |Intressitahojen kuuleminen |219 | Ei aihetta. |Asiantuntijatiedon käyttö |229 | Ulkopuolista asiantuntemusta ei tarvittu. |230 | Vaikutusten arviointi Ei aiheellinen. Ei ole myöskään tarpeen harkita eri vaihtoehtoja. |EHDOTUKSEEN LIITTYVÄT OIKEUDELLISET NÄKÖKOHDAT |305 | Ehdotetun toimen lyhyt kuvaus Yhteisön sääntöjen soveltaminen vuoden 2006 yleissopimuksen aloilla olisi turvattava ja muun maailman olisi annettava selvästi ymmärtää yhteisön pitävän vuoden 2006 yleissopimusta sekä merenkulkijoiden työ- ja elinoloja tärkeinä. ILO:n toimintasäännöistä seuraa, että muilla aloilla sovellettava tapa allekirjoittaa sopimus ennen ratifiointia onkin korvattu äänestysmenettelyllä (joka toteutettiin kansainvälisessä työkonferenssissa 23. helmikuuta 2006). Äänestys vastaa allekirjoittamista, mutta vuoden 2006 yleissopimus ei ole vielä tullut voimaan. Ainoastaan valtiot voivat liittyä vuoden 2006 yleissopimukseen. Euroopan unionin ILO-koordinaation vuoksi Euroopan komissio on kuitenkin osallistunut tiiviisti yleissopimuksen valmisteluun ja neuvotteluihin. Koska ILO on luonteeltaan kolmikantainen järjestö, vuoden 2006 yleissopimuksesta käytyihin neuvotteluihin ja sen hyväksymisäänestykseen osallistui sekä valtioiden että työnantajien ja työntekijöiden edustajia. Euroopan komissio osallistui niihin tarkkailijana. Se ei osallistunut varsinaisiin neuvotteluihin, mutta on pannut merkille vuoden 2006 yleissopimuksen neuvotteluihin osallistuneiden jäsenvaltioiden myönteisen kannan äänestyksessä sekä katsoo yleissopimuksen mahdollisimman pikaisen voimaantulon olevan tarpeellista. Ottaen huomioon, että sosiaaliturvajärjestelmien yhteensovittaminen kuuluu yhteisön toimivaltaan, komissio ehdottaa, että neuvosto valtuuttaisi ne jäsenvaltiot, joita kyseisen alan yhteisön säännöt sitovat, ratifioimaan vuoden 2006 yleissopimuksen yhteisön edun vuoksi. Tämän takia ehdotetussa päätöksessä valtuutetaan jäsenvaltiot toteuttamaan viipymättä kaikki ratifioimisen edellyttämät toimet. |310 | Oikeusperusta EY:n perustamissopimuksen 42 artikla. |329 | Toissijaisuusperiaate Ehdotus kuuluu yhteisön yksinomaiseen toimivaltaan. Tämän vuoksi toissijaisuusperiaatetta ei sovelleta. |Suhteellisuusperiaate Ehdotus on suhteellisuusperiaatteen mukainen seuraavista syistä: |331 | Ei aiheellinen |332 | Ei aiheellinen |Sääntelytavan valinta |341 | Ehdotettu sääntelytapa: muu. |342 | Muut sääntelytavat eivät olisi riittäviä seuraavista syistä: Ei aiheellinen |TALOUSARVIOVAIKUTUKSET |409 | Ehdotuksella ei ole vaikutuksia yhteisön talousarvioon. |LISÄTIEDOT |570 | Ehdotuksen yksityiskohtaiset perustelut Ei aiheellinen |E-7583 |1.  2006/0103 (CNS)EhdotusNEUVOSTON PÄÄTÖSjäsenvaltioiden valtuuttamisesta ratifioimaan, Euroopan yhteisön edun vuoksi, merityötä koskeva Kansainvälisen työjärjestön vuoden 2006 konsolidoitu yleissopimusEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 42 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen alakohdan kanssa,ottaa huomioon komission ehdotuksen[1],ottaa huomioon Euroopan parlamentin lausunnon[2],sekä katsoo seuraavaa:(1) Kansainvälisen työjärjestön, jäljempänä ’ILO’, vuoden 2006 konsolidoitu yleissopimus merityöstä hyväksyttiin 23 päivänä helmikuuta 2006 Kansainvälisen työkonferenssin merenkulkualaa käsittelevässä kokouksessa Genevessä.(2) Yleissopimuksella on suurta merkitystä kansainvälisessä merenkulussa, sillä se parantaa merenkulkijoiden elin- ja työoloja sekä alan toimijoiden ja varustamojen kilpailuedellytyksiä. Sen vuoksi on toivottavaa, että sopimuksen määräysten soveltaminen voitaisiin aloittaa mahdollisimman pian.(3) Tällä uudella oikeudellisella välineellä luodaan merenkulun kansainvälisen työnormiston perusteet vahvistamalla vähimmäistyönormit.(4) Euroopan yhteisön tavoitteena on luoda merenkulkualalle tasapuoliset toimintaedellytykset.(5) ILO:n peruskirjan 19 artiklan 8 kohdan mukaan mikään konferenssin hyväksymä yleissopimus tai suositus tai jäsenen ratifioima yleissopimus ei missään tapauksessa saa vaikuttaa mihinkään lakiin, ratkaisuun, tapaan tai sopimukseen, jolla turvataan kyseessä oleville työntekijöille suotuisammat olosuhteet kuin yleissopimuksessa tai suosituksessa.(6) Jotkin yleissopimuksen artiklat kuuluvat yhteisön yksinomaiseen toimivaltaan sosiaaliturvajärjestelmien yhteensovittamisen alalla.(7) Yhteisö ei voi ratifioida yleissopimusta vaan ainoastaan jäsenvaltiot voivat liittyä siihen.(8) Neuvoston olisi sen vuoksi valtuutettava ne jäsenvaltiot, joita perustamissopimuksen 42 artiklaan perustuvat sosiaaliturvajärjestelmien yhteensovittamista koskevat yhteisön säännöt sitovat, ratifioimaan yleissopimus yhteisön edun vuoksi ja tässä päätöksessä vahvistetuin edellytyksin,ON TEHNYT TÄMÄN PÄÄTÖKSEN:1 artiklaJäsenvaltiot valtuutetaan ratifioimaan 23 päivänä helmikuuta 2006 hyväksytty merityötä koskeva ILO:n konsolidoitu yleissopimus.2 artiklaJäsenvaltioiden on toteutettava tarvittavat toimet yleissopimuksen ratifiointikirjojensa tallettamiseksi Kansainvälisen työtoimiston pääjohtajan huostaan ennen 31 päivää joulukuuta 2008. Neuvosto tarkastelee ratifioinnin edistymistä uudelleen ennen kesäkuuta 2008.3 artiklaTämä päätös on osoitettu jäsenvaltioille Euroopan yhteisön perustamissopimuksen mukaisesti.Tehty BrysselissäNeuvoston puolestaPuheenjohtaja [1] EUVL C […], […], s. […].[2] EUVL C […], […], s. […].